Държавен вестник, бр. 99, 2011 г., стр. 39

БРОЙ  99	
Д Ъ Р Ж А В Е Н  В Е С Т Н И К 	
СТР.  39  
(4) При разпределение на резерва по ал. 1 в 
частта за структурни реформи и допълнителни 
фискални мерки по чл. 1, ал. 2, т. 4.1 Минис­
терският съвет да осигури средства за:
1. изплащане на задълженията по проект 
„Укрепване на бреговете на река Арда в района 
на град Кърджали“ до 24 000 хил. лв.;
2. крайни декодиращи устройства на лица 
със специфични социални потребности за 
приемане на наземно цифрово телевизионно 
радиоразпръскване и за провеждане на нацио­
нална информационна кампания за въвеждане 
на наземно цифрово телевизионно радиораз­
пръскване до 17 500 хил. лв.
§ 5. Утвърждава коефициент за определяне 
на месечните авансови вноски за корпоративни 
данъци по реда на Закона за корпоративното 
подоходно облагане в размер 1,1.
§ 6. Утвърждава обща годишна квота за 
предоставяне на ваучери за храна по чл. 209, 
ал. 7 от Закона за корпоративното подоходно 
облагане в размер на 180,0 млн. лв.
§ 7. Минималният размер на фискалния 
резерв към 31 декември 2012 г. е в размер на 
4,5 млрд. лв.
§ 8. Минималният размер на основната 
заплата за най-ниската длъжност, предвидена 
за заемане от държавен служител по Закона 
за държавния служител, е 335 лв. от 1 януари 
2012 г.
§ 9. Базата за определяне размера на основ­
ното месечно възнаграждение за най-ниската 
длъжност на лицата по чл. 212, ал. 3 от Закона 
за отбраната и въоръжените сили на Репуб­
лика България, чл. 199, ал. 3 и чл. 203, ал. 2 
от Закона за Министерството на вътрешните 
работи, чл. 22 от Закона за изпълнение на на­
казанията и задържането под стража и чл. 71, 
ал. 2 и чл. 73, ал. 2 от Закона за Държавна 
агенция „Национална сигурност“ е 376 лв. от 
1 януари 2012 г.
§ 10. (1) Средномесечният доход по чл. 4 от 
Закона за семейни помощи за деца за 2012 г. 
е 350 лв.
(2) Размерът на месечните помощи за дете 
по чл. 7, ал. 1 от Закона за семейни помощи 
за деца за 2012 г. е 35 лв. за всяко дете.
(3) При едновременно раждане от майката 
на две и повече деца помощта по ал. 2 за всяко 
от тях се определя и изплаща в размер 150 на 
сто от размера по ал. 2.
(4) Размерът на еднократната помощ при 
бременност по чл. 5а от Закона за семейни 
помощи за деца за 2012 г. е 150 лв.
(5) Размерът на еднократната помощ при 
раждане на живо дете по чл. 6, ал. 2 от За­
кона за семейни помощи за деца за 2012 г. е, 
както следва:
1. за първо дете – по 250 лв.;
2. за второ дете – по 600 лв.;
3. за трето и всяко следващо дете – по 200 лв.
(6) Размерът на допълнителната еднократна 
помощ за дете с установени трайни увреждания 
50 и над 50 на сто до навършване на 2-годишна 
възраст по чл. 6, ал. 6 от Закона за семейни 
помощи за деца за 2012 г. е 100 лв.
(7) Размерът на месечните помощи за 
отглеждане на дете до една година по чл. 8, 
ал. 1 от Закона за семейни помощи за деца за 
2012 г. е 100 лв.
(8) Размерът на еднократната помощ за 
близнаци по чл. 6а от Закона за семейни помо­
щи за деца за 2012 г. е 1200 лв. за всяко дете.
(9) Размерът на еднократната помощ по 
чл. 8в от Закона за семейни помощи за деца 
за 2012 г. е 2880 лв.
(10) Размерът на месечната добавка по 
чл. 8д от Закона за семейни помощи за деца 
за 2012 г. е 189 лв.
(11) Размерът на обезщетенията по чл. 230, 
ал. 1 и чл. 231, ал. 1 от Закона за отбраната и 
въоръжените сили на Република България за 
2012 г. е 270 лв.
§ 11. Максималният размер на присъдената 
издръжка, която се изплаща от държавата по 
чл. 152, ал. 1 от Семейния кодекс, за 2012 г. 
е 60 лв.
§ 12. Годишният размер на държавната 
субсидия за един получен действителен глас 
за 2012 г. съгласно Закона за политическите 
партии е 12 лв.
§ 13. (1) Максималният размер на новия 
държавен дълг, който може да бъде поет през 
2012 г., е 4,2 млрд. лв.
(2) Максималният размер на новите държав­
ни гаранции, които могат да бъдат издадени 
през 2012 г., е 0,3 млрд. лв., в т. ч. гаранционни 
депозити по § 17, ал. 2, т. 2.
§ 14. Максималният размер на държавния 
дълг към края на 2012 г. не може да надвишава 
15,3 млрд. лв.
§ 15. За оптимизиране обслужването на дър­
жавния дълг министърът на финансите може да:
1. емитира държавни ценни книжа за обратно 
изкупуване на вътрешни и външни задължения 
на страната, при условие че не се увеличава 
държавният дълг към края на годината;
2. сключва договори за намаляване на риска 
при рефинансиране и изглаждане на матури­
тетната структура на дълга, при условие че в 
резултат на това не се увеличава номиналната 
стойност на дълга;
3. сключва договори за валутни и лихвени 
суапови операции;
4. изплаща предсрочно задължения по дър­
жавния дълг.
§ 16. По решение на Министерския съвет 
министърът на финансите може да емитира 
държавни ценни книжа на международните 
пазари в размер до 2,0 млрд. лв. или тяхната 
равностойност в друга валута при условие за 
последваща ратификация.